Metōn (CH4), znōmy tyż jako błotny goz to nojprostszy wōnglowodōr nasycōny (alkōn). We tymperaturze pokojowyj je niywōnnym a bezfarbowym gozym. Metōn powstowo we przirodzie we wyniku beztlynowygo rozkłodu zielinowych szczōntkōw. Je tyż głōwnym skłodnikym ziymnygo gozu. Je stosowany jako ôpołowy goz a surowiec do syntezy wielu inkszych ôrganicznych zwiōnzkōw. Miszōng metōnu s luftym we stosōnku ôbiyntościowym 1:10 mo własności wybuchowe (piorōnujōncy miszōng). Tworzyniy sie tygo miszōngu na grubach kamiynnygo wōngla bywo niyrzodko prziczynōm groźnych we skutkach eksplozyji. Metōn je cieplarnianym gozym, kerygo potyncjoł cieplarniany je 21 razy srogszy kej dwutlynku wōngla, a strzednio zawartość we atmosferze wynosi 1,7 ppm (bez mińōnych dwiesta lot wzrosła przez dwukrotniy).